## Uredba o izvozu i uvozu robe od strane fizičkih osoba

### NN 26/1992 (5.5.1992.), Uredba o izvozu i uvozu robe od strane fizičkih osoba

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine", br. 53/91), Vlada Republike Hrvatske, na sjednici
30. travnja 1992., donijela je

## UREDBU

### o izvozu i uvozu robe od strane fizičkih osoba

Članak 1.

Domaće i strane fizičke osobe mogu slobodno unositi i primati iz inozemstva
odnosno iznositi i slati u inozemstvo predmete osobne prtljage, predmete
za osobne potrebe i potrebe članova obitelji (lijekovi i medicinska pomagala,
predmeti za potrebu obrazovanja i razonodu), predmete za potrebe svojeg
domaćinstva, uključujući osobne automobile i plovila, a i životinje, u
kolićinama koje nisu namijenjene preprodaji. Predmeti naslijeđdeni u inozemstvu
mogu se slobodno unositi, a iznositi - uz uvjete reciprociteta. Predmeti
predviđeni medudržavnim ugovorima mogu se slobodno unositi i iznositi u
skladu s tim ugovorima.

Članak 2.

Domaće i strane fizičke osobe mogu iznositi i slati u inozemstvo robu
odnosno predmete što imaju povijesnu, umjetničku ili kulturnu vrijednost
na temelju suglasnosti Ministarstva prosvjete, kulture i športa.

Članak 3.

Domaće fizičke osobe koje ili obavljanje svoje gospodarske ili druge
djelatnosti nisu osnovale radnju ili poljoprivredno gospodarstvo sa svojstvom
pravne osobe, mogu za obavIjanje djelatnosti osobnim radom odnosno osobnim
radom i sredstvima u vlasništvu građana, kupovati sredstva za rad, uključujući
i plovila, te domaće životinje. sirovine, reprodukcijski materijal, rezervne
dijelove, ambalažu, potrošni i reklamni materijal sa konsignacijskih skladišta
strane robe iIi uvoziti putem poduzeća upisanog u sudski registar za obavljanje
poslova vanjskotrgovinskog prometa ili neposredno, u skladu sa propisanim
obIicima uvoza.

Osobe iz stavka 1. ovog članka mogu za obavljenje svoje djelatnosti
slobodno uvoziti motorna vozila u pogledu propisanih oblika uvoza.

Osobe iz stavka 1. ovog članka mogu, u okviru zakonom dopuštene djelatnosti,
obavljati vanjskotrgovinsko poslovanje za svoje potrebe (izvoz vlastitih
proizvoda i usluga, uvoz opreme i reprodukcijskog materijala za vlastitu
proizvodnju i obavljanje usluga, kooperacija, investicijski radovi i dr.).

Članak 4.

Domaće fizičke osobe koje su na privremenom radu u inozemstvu provele
najmanje dvije godine neprekidno odnosno boravile najmanje četiri godine
po bilo kojoj osnovi, kao i strani državljani koji su dobili odobrenje
za trajno nastanjenje u Hrvatsku, mogu u roku od jedne godine od dana povratka
iz inozemstva, odnosno dana dobijanja odobrenja,. slobodno uvoziti robu
iz članka 1. i 3. ove uredbe, uključujući i motorna vozila i plovila.

Članak 5.

Rabljena motorna vozila koja osobe iz članka 1, 3. i 4. ove uredbe uvoze
neposredno, putem poduzeća ili kupuju sa konsignacijskih skladišta strane
robe u Hrvatskoj, moraju udovoljavati propisima o tehničkoj ispravnosti
vozila.

Članak 6.

Ukoliko osobe iz članka 1., 3. i 4. ove uredbe kupuju uvezena rabljena
motorna vozila putem poduzeća ili ukoliko ih kupuju sa konsignacijskog
skladišta strane robe u Hrvatskoj, poduzeće mora izdati jednogodišnje jamstvo
za kakvoću i ispravno funkcioniranje vozila, te osigurati servis, pribor,
potrošni materijal i rezervne dijelove nužne za tehničko održavanje tih
motornih vozila.

Članak 7.

Ukoliko domaće fizičke osobe iz članka 1. i 3. ove uredbe neposredno
uvoze motorna vozila, nadležnoj carinarnici prilikom carinjenja podnose
dokaz da je plaćanje u inozemstvu obavljeno jednim od instrumenata plaćanja
u međunarodnom platnom prometu putem banke ovlaštene za poslove s inozemstvom.

Članak 8.

Odredbe članka 7. ove uredbe se ne odnose na domaće fizičke osobe koje
nadležnoj carinarnici podnesu dokaz da su inozemnom prodavaocu platile
kupljeno motorno vozilo prije stupanja na snagu ove uredbe.

Članak 9.

Novčanom kaznom od 20.000 do 100.000 hrvatskih dinara kaznit će se za
prekršaj fizičke osobe iz članka 1., 3. i 4. ove uredbe ako postupe suprotno
odredbi članka 5. ove uredbe.

Članak 10.

Novčanom kaznom od 20.000 do 100.000 hrvatskih dinara kaznit će se za
prekršaj poduzeće ako postupi suprotno odredbi članka 6. ove uredbe.

Za prekršaj iz stavka 1. ovog članka kaznit će se odgovorna osoba u
poduzeću novčanom kaznom od 100.000 hrvatskih dinara.

Članak 11.

Za vrijeme važenja ove uredbe ne primjenjuju se odredbe članka 118.
Zakona o vanjskotrgovinskom poslovanju ("Službeni list SFRJ",
br. 63/89) preuzetog Zakonom o preuzimanju saveznih zakona iz oblasti finanoija
koji se u Republici Hrvatskoj primjenjuju kao republički zakoni ("Narodne
novine", br. 53/91).

Članak 12.

Ova uredba prestaje vrijediti kada njome uređena pitanja Sabor Republike
Hrvatske uredi drugačije, a najkasnije istekom roka od godine dana od dana
stupanja na snagu Zakona o preuzimanju saveznih zskona iz oblasti financija
koji se u Republici Hrvatskoj primjenjuju kao republički zakoni ("Narodni
novine", br. 53/91).

Članak 13.

Ova uredba stupa na snagu danom objave u "Narodnim novinama".

Klasa: 331-02/92-01/05

Urbroj : 5030105-92-2

Zagreb, 30. travnja 1992.

Predsjednik

**dr. Franjo Gregurić, v. r.**

Uredba, NN 26/1992-615
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)